***ГОДИШЕН ОТЧЕТ ЗА ДЕЙНОСТТА***

***НА НАРОДНО ЧИТАЛИЩЕ „ПРОСВЕТА-1881”***

***СЕЛО КОСТЕНЕЦ ЗА ПЕРИОДА 01.01.2020 г.-31.12.2020 г.***

**

*През изтеклата календарна 2020 г., въпреки нелеката за всички ситуация, НЧ”ПРОСВЕТА-1881”-СЕЛО КОСТЕНЕЦ приспособи и продължи активната си дейност.*

*Читалищният екип насочи повече усилия в извършване на ремонтни дейности по сградата на читалището, бе направен вторичен подбор на библиотеката, а мероприятията бяха заснети и излъчени онлайн, други бяха проведени на открита сцена.*

*И в „пандемия“ основната дейност на читалището бе библиотечната. Към 31.12.2020 г. библиотечният фонд, който е предоставен за обслужване на нашите читатели от всички категории и възрастови групи и от всички отрасли на знанието е 14615 библиотечни документи.*

*  Чрез вторичен подбор са отчислени 4155 библиотечни документи – 2990 като физически изхабени, 1154 като остарели по съдържание и 11 броя несъответстващи. През отчетния период той е нараснал с 1136 регистрационни единици, като 111 са новозакупени библиотечни документи. От тях:*

*- 79 са закупени по проект „Българските библиотеки –съвременни центрове за четене и информираност“ към Министерството на културата на стойност 1214,07 лв.*

*- 25 книги са от библиотечния абонамент на стойност 80,00 лв.*

*- 7 книги са от читалището и от членският внос на библиотеката на стойност 129,00 лв.*

*1025 броя библиотечни документи са дарения от жители на селото, от външни лица и лично от автори.*

*Общата стойност на книгите, получени като безвъзмездни дарения е 9717,50 лв., а на закупените 1423,07 лв. Повечето от тези книги са издавани в последните години и съобразени с читателското търсене (след 2010 г.), каквато беше и молбата към дарителите.*

*Регистрираните читатели през 2020 г. са 126, като от тях:*

*- до 14 години са 42*

*- над 14 г. – 84*

*Заетите библиотечни документи са общо 3415, от тях 2890 са книги и 525 са заетите периодични издания. За този период посещенията в библиотеката са 1923,*

*като от тях 299 са в читалня.*

*Извършените устни справки са 12. Индивидуално консултираните лица по ИКТ са 11.*

*Абонаментът за 2021 г., който се прави в края на 2020 г. е за 10 периодични издания на стойност 681,13 лв. Целогодишен е и е съобразен със средствата на читалището.*

*Организираните и проведени културно-просветни форми за отбелязване на значими дати и събития от местния и национален календар са с осъвременено съдържание и форма. Кръглите годишнини на наши и чужди обществени личности се отбелязват с тематични кътове, витрини и изложби на общ брой 40- конкурс на тема „Стената на любовта“ съвместно с библиотеките в гр. Костенец и с. Василица, Трифон Зарезан – съвместно с библиотеките в гр. Костенец и с. Василица, „Васил Левски в спомените“ – презентация и лектория в пенсионерския клуб в с. Костенец, Он- лайн „Маратон на четенето“.*

*През тази година библиотекарката ни взе участие в работна среща в гр. Кладово, Сърбия.*

*В периода от 02.01.2020 до 31.12.2020 Народно читалище „Просвета -1881“ е участвало и са проведени 42 мероприятия на местно ниво в т.ч.:*

*-13 януари – Освобождение на село Костенец от османско иго, Бабинден, „Седянка у шопско“- съвместно нашите гости от НЧ „Бъднина- 1982“ гр. София, 19 феруари-147 години безсмъртие- рецитал на Детска театрална работилница, „Празник на виното и мъдростта на предците“- организиран от Община Костенец на крепост „Стенос“- Траянови врата, 1 март - Ден на мартеницата, 3 март – Освобождение на България, Маратон на четенето- проведен он лайн в платформата „ZOOM“ с участието на ученици от 1 до 7 клас от ОУ „Константин Костенечки, „Дъга от усмивки“ и „Цветовете на усмивката“ он лайн спектакли на Детска театрална работилница по повод 1 юни – Ден на детето, за които децата бяха наградени от Двореца на децата с 10 дневен безплатен летен лагер в Кранево, 2 юни- Ден на Ботев и загиналите за свободата на България, Еньовден,170 години от рождението на Иван Вазов- поетичен поход, Участие на МГ „Зелен здравец“ и Дуета - Петя и Радина Пенджурови в Благотворителен концерт организиран от община Костенец, „Фолклорна плетеница“- празник на град Костенец, Ден на будителя, Коледен концерт- он лайн изпълнения на Вокална формация „Рила“ и дует- Петя и Радина Пенджурови и др.*

*Секретарката ни участва като представител на читалищата от общината на 35-ия конгрес на Съюза на народните читалища.*

*Направен бе ремонт на:*

*- вътрешния коридор към сцената;*

* *

*-в три помещения бяха подменени мивките и поставени проточни бойлерчета, за да има топла вода;*


 **



*-ремонт на вътрешен двор на читалището;*

* *

* *и други козметични промени.*

**

**

*Проблем и през тази година бяха течовете на покрива. Към момента се отронват и части от комините, което ще доведе до нови течове.*

*През 2020 година финансовите средства гласувани от ОбС, разпределени съгласно правилата за отпускане на средства за дейностите в читалищата на територията на общината и на основание сключените договори с Община Костенец от 27.02.2020 г.и заповед N:РД-04-124/04.03.2020 г. бяха 9 873 лв.. За разпределение читалището ни е получило частично от субсидията в размер на 300 лв.*

*Ръководството и екипът на читалището продължават да работят за разширяване кръга от партньори с културни институти, НПО, учебни заведения, както и в посока на подобряване на предлаганите услуги, с цел привличане на нови потребители.*

*Настоятелството благодари на щатните служители на читалището, на ръководителите на състави и на всички самодейци, че в тези трудни за културата времена не се отказаха и доказаха, че култура и в частност читалище е имало и ще има за напред.*

*Благодарим на г-жа Любка Кацарова - кмет на кметство село Костенец за предоставените плочки за ремонт на вътрешния двор на читалището и затова, че винаги ни оказва съдействие.*

*Благодарим на г-н Ангелов и общински съвет Костенец за гласуваните и предоставените ни пет тона дървесни пелети за отопление.*

*Благодарим на военно поделение Костенец за дарените ни три броя метални шкафа.*

*Благодарим на всички дарители на читалището за тяхната щедрост.*

*Бъдете здрави! Бъдете силни и не забравяйте „Един народ, който има съзнание, култура, писменост, наука, непременно ще има светла и трайна бъднина!“*

*Председател на ЧН Румен Попов*